**XXI FÒRUM DE RECERCA DE LES CORTS 2020**

 **1. PARTICIPACIÓ**

Hi pot participar l'alumnat de batxillerat que hagi estat seleccionat prèviament als diferents centres educatius del districte de les Corts.

**2. TREBALLS**

Cada centre educatiu pot presentar un màxim de **3 treballs** que destaquin per **l’aplicació de metodologies de recerca**.

Els treballs han ser individuals però, excepcionalment, s’admetran treballs fins a 4 autors, en aquest cas, caldrà adjuntar un informe del tutor/a justificant i validant la múltiple autoria.

En cas que el treball de recerca de l’alumne formi part d’una investigació de més abast o participi en algun dels programes de tutoria per a treballs de recerca que ofereixen els centres de **recerca, entitats i universitats** caldrà indicar quina és l’aportació de l’alumne a aquesta recerca i quines conclusions n’obté.

En cas que l’alumnat faci la recerca amb el **suport d’entitats**, s’haurà d’especificar el paper que han tingut sobre la mateixa en la pròpia memòria o amb una carta del tutor o tutora del centre educatiu.

Es poden presentar treballs que **continuïn una recerca anterior**. En aquest cas, caldrà esmentar el treball previ indicant: les dades ( autor/a, tutor/a, centre educatiu, curs escolar) i el lloc on es pot consultar. També s’hauria d’explicar quin és el punt de partida i quines són les noves aportacions que es fan en relació a la recerca anterior.

**3. DOCUMENTACIÓ A PRESENTAR**

*En* ***suport informàtic****:*

- Treball de recerca, en un sol fitxer amb **format word i pdf** amb un extensió màxima de 50 pàgines a doble espai, mida de lletra 12.Es podran presentar annexos al treball.

- **Fitxa resum**, segons model que trobareu a la pàgina web del CRP.

- **Fitxa de participació**, segons model a la pàgina web del CRP.

- **Fitxa d’autorització de publicació**, segons pàgina web del CRP.

- Dues o tres **imatges significatives**, en alta resolució, per a la realització d’un pòster.

- **Vídeo** d’un minut on l’alumne ha de defensar el seu treball: hipòtesi, preguntes d’investigació, objectius recerca, continguts part teòrica, metodologia i conclusions en relació a la hipòtesi del treball.

**Nota:** Cal indicar el nom del treball en tots els documents ajuntats.

**4. LLIURAMENT DE LA DOCUMENTACIÓ**

S’enviaran al correu del Centre de Recursos Pedagògics de Les Corts forumbatxillerat.2020@gmail.com

**5. TERMINI DE PRESENTACIÓ**

Fins  dilluns**2 de març de 2020**

**6. JURAT**

El Jurat estarà format per persones de l'administració, de la comunitat educativa i del món universitari. D’entre els treballs de recerca presentats el Jurat escollirà els tres que consideri més significatius.

El jurat avaluarà els treballs de recerca tenint en compte els **criteris següents**:

• L’originalitat i concreció del plantejament i del tema.

• La correcció metodològica: l’adequació dels mitjans i tècniques emprades al llarg del treball amb els objectius del treball.

• La correspondència entre el plantejament inicial i les conclusions a les que s’arriba i el seu rigor científic.

• La qualitat lingüística i la presentació de la memòria.

• El rigor bibliogràfic i citar les fonts consultades.

• Aportacions personals, argumentació i profunditat del contingut.

• Idoneïtat de les fonts d'informació i capacitat d'extreure dades significatives per al desenvolupament del treball.

• Criteris ètics en l’abordatge del tema i de la metodologia emprada.

• Interdependència amb algun dels ODS i/o drets humans o dels infants, donar resposta a una necessitat que impliqui un servei a la comunitat.

• Altres consideracions

**7. EXPOSICIÓ PÚBLICA**

L'acte de celebració del Fòrum de Recerca, on s’exposaran els treballs seleccionats pel Jurat, tindrà lloc **dijous 2 d’abril  de 2020** a les 10’00 h. a l’Escola Tècnica Superior d’Enginyeria Industrial de Barcelona de la UPC. Es recomana que el públic assistent sigui l’alumnat de 1r de Batxillerat que tot justa ha iniciat el seu Treball de Recerca a més a més de l’alumnat premiat.

Heu de comunicar el nombre aproximat d’alumnes que assistiran per tal d’organitzar la jornada a mponti@xtec.cat.

S’editarà un pòster de cadascuna de les recerques presentades perquè es pugui exposar en els diferents centres.

**8. DIFUSIÓ**

L'organització es reserva el dret de difondre les recerques, de manera parcial o total a través de qualsevol suport o mitjà.

**9. MOSTRA DE RECERCA JOVE DE BARCELONA**

Els tres treballs seleccionats pel jurat participaran a la ***Mostra de recerca Jove de Barcelona*,** d’acord amb les bases específiques d’aquest certamen.

**10.** **ACCEPTACIÓ DE LES BASES**

El fet de participar en aquest certamen pressuposa l'acceptació d'aquestes bases. Qualsevol circumstància no prevista serà resolta per l'organització una vegada escoltat el jurat.